Source: http://www.bihon.ro/circuitul-national-de-tenis-cupa-csm-oradea/1822672
Timestamp: 2018-11-13 18:27:14+00:00

Document:
Circuitul Naţional de tenis – Cupa CSM Oradea - BIHON
Circuitul Naţional de tenis - Cupa CSM Oradea
Circuitul Naţional de tenis – Cupa CSM Oradea
la	27. aprilie 2017 14:44
Baza de tenis a Arenei „Antonio Alexe” va găzdui, în perioada 29 aprilie – 2 mai, un turneu naţional pentru copiii cu vârsta de 14 ani, contând pentru Circuitul Naţional al FR Tenis.
Turneul este dotat cu Cupa CSM Oradea şi are categoria A, oferind un număr sporit de puncte pentru laureaţi: 625 pentru locul 1, 500 pentru locul 2, respectiv 375 pentru locurile 3. Competiţia este organizată de secţia de tenis a CSM Oradea şi se va desfăşura pe cele opt terenuri în aer liber ale bazei. În caz de timp nefavorabil, meciurile vor avea loc pe cele patru terenuri din baloanele acoperite cu balon presostatic. Întrecerile au loc la simplu şi dublu, feminin şi masculin. Turneul va fi supervizat de arbitrul ITF Benedek Elek (Căpâlniţa).
„Clubul nostru organizează anual un număr de cinci turnee în aer liber, respectiv şapte în balon. Iarna avem mai mulţi concurenţi, pentru că aceste turnee sunt mai puţin numeroase în ţară. În acest an vom organiza şi primul nostru turneu internaţional, un turneu de tip Tennis Europe, în luna august, la categoria de vârstă 14 ani. O altă competiţie importantă pentru noi va fi memorialul Nagy Balint, care va avea loc la iarnă”, a afirmat directorul sportiv al CSM Oradea, Nicuşor Vaşadi.
Taguri: circuit national, Circuitul Naţional al FR Tenis, Cupa CSM Oradea, tenis

References: CSM 
 CSM 
 CSM 
 CSM 
 CSM 
 CSM 
 CSM